# Kanen Morised

Oberennoù damheñvel pe handelvoù all zo ivez, gwelout Gwerz Morised.
| ◄ Mab ur prins bras galuet de chervij Doué | Kan̄en Morisèd | Affér Quiberén  ► |
* I
* 1. Ouilamb, ouilamb ol get glahar,
* É peb kañtoñ zou ar en doar,
* Ar en torfèt bras kommètet ;
* É Melran, eskopti Guéned.
* 2. É Melran, eskopti Guéned,
* Un torfèt zou bet kommètet,
* Dré ur maleurus kemenér,
* É Kevér ur verh ag é gér.
* 3. É hanü e oé Pièr Guéganig,
* Un dén dirol, kri ha lubrik,
* Hi oé Morisèd Jaffredeu :
* A Lokmaria e oent ou deu.
* 4. A houdé deu vlé treménet
* En hi goulenné eit pried ;
* Mèz, get eun a zisplij de Zoué,
* Hé zad na hi ne gousañté.
* II
* 5. En dé kent, a houiliad Bihui,
* Ar en dro é tént, e m’en di ;
* Pièr Guéganig, get hardéhlèd
* E lar é choñj de Vorisèd.
* 6. — « Morisèd, d’ein é larehtèt,
* « Ha hui em har pé ne hret ket ?
* — « Pièr Guéganig, ia sur m’hou kar
* « A greiz me haloñ mé el lar.
* 7. Morisèd ur geu e laré,
* Er huéh ketañ én hé buhé :
* Eun hi doé ag er hemenér,
* Ha hi e zoujé en dañjér.
* 8. — « Morisèdig, mar em haret,
* « Hui gousañtou bout me fried
* « Arhoah vitin, a pe saüein,
* « D’hou koulen get hou tad é hein.
* 9. — « Dé mat, boulom, e laran d’oh,
* « Hou merh e houlennan get-n-oh.
* — « Me merh Morisèd n’hou pou ket,
* « Na hui na kemenér erbet.
* 10. — « Mèz chañjet e mès a vichér,
* « Oueit on breman de vout krogér.
* — « Ne vern péh michér huès choéjet
* « Me merh Morisèd n’hou pou ket.
* III
* 11. — « Morisèd, d’ein é larehèt,
* « Mén é bei hiniü hou loñed ?
* — « Ne vennan ket laret ur geu :
* « Monet e hreint d’en naü-erüeu.
* 12. Ne bozent ket én naü-erüeu,
* Hi ou basas d’er pradigeu :
* Arriü inou er hemenér,
* Hag én é zorn é grog-pouizér.
* 13. — « Morisèd, laret huès d’ein mé,
* « Ur geu é léh er huirioné :
* « E vehoh oueit d’en naü-erüeu,
* « Hag é oh deit d’er pradigeu.
* 14. — « Ne mès chet laret d’oh ur geu,
* « Rag bet on bet én naü-erüeu,
* « Ia, én naü-erüeu é on bet,
* « inou me seud ne bozent ket.
* 15. — « Morisèd, d’ein é larehèt,
* « Ha hui em har pé ne hret ket,
* « Ha hu em har pé ne hret kèt,
* « Ha hui even bout me fried.
* 16. — « Pièr Guégañ, n’hou tisprisañ ket,
* « Mèz jamés ne vein hou pried ;
* « Eit laret d’oh er huirioné,
* « Hum hloestret e mès bet de Zoué.
* 17. « — Morisèd, hui e gousañtou,
* « Pé, hemb truhé, mé hou lahou.
* — « Guèl é genèin merüel mil guéh,
* « Eit offansein men Doué ur huéh.
* 18. Er gèh Morisèd pe huélas
* É oé én un dañjér ker bras,
* E bedas er Huerhiéz Vari
* De vout avocadéz eit-hi.
* 19. — « Introñ Varia a huir sekour,
* « Doh hui é hloestrañ me inour,
* « Goerhiéz, o mam er Guerhiézed,
* « A lein en éañ em sekouret.
* 20. Hi e grié a bouiz hé fen,
* Eit goulen sekour ha dihuen :
* Allas ! dén n’hellé hi hleuet,
* Rag ne oé tost de di erbet.
* 21. Hi e glaskas ridek d’er gér,
* Mèz en torfétour é kolér,
* Hi skoas beañ get é bomellen,
* Dré hé haloñ ha dré hé fen.
* 22. Get en drived taul é koéhas,
* Én ur poulad goèd, ar hé fas,
* Ha hi e zakoras de Zoué
* Hé ineañ ker kèr él en dé.
* IV
* 23. Hag hé zad e oé gounideg,
* Én é zeüéh é Bragnoleg,
* Hag a dra sur ne choñjé ket
* Ér maleur getou digoéhet.
* 24. Mèz a pe arriüas ér gér,
* Ar dro kreisté pé uenneg-ér,
* Eañ e gavas é vugalé
* Ér brasañ añkin ha tristé :
* 25. — « Bugalé d’ein é larehèt,
* « Perag é oh ken añkinet,
* « Perag é oh ken ankinet,
* « Ha mén ma hou hoér Morisèd ?
* 26. — « Me zad, abret é houiehèt
* « Doéré a hun hoér Morisèd :
* « É ma duhont ér pradigeu,
* « Er goèd idañ d’hi a bouleu.
* 27. — « Bugalé, d’ein é larehèt
* « Piü en dès lahet Morisèd ?
* — « Pièr Guéganig, un dén kri,
* « En dès hi lahet, e m’en di !
* 28. — « Arsa’n-ta, multrér miliget,
* « Petra ’n dès groeit d’id Morisèd,
* « Petra ’n dès groeit me merh d’is-té,
* « Meit dihuen doh te falañté.
* 29. Ne hel mui koñz get er glahar,
* Ar é fas é koéh ar en doar.
* Ne oé nitra truhéusoh
* Eit er hleuet é krial forh.
* V
* 30. El mé ha Morisèd d’en doar,
* Er goèd e zivér doh er har,
* Hé zad arlerh é hirvoudal,
* Ha kouh ha iouañk é krial.
* 31. Er véléañ, é léh kañein,
* N’hellent ket miret a houilein ;
* Ha kri a galoñ vehé bet,
* E neb n’en dehé ket ouilet.
* 32. É Melrañ, é kreiz er verèd,
* É ma interret Morisèd,
* Ur groéz zou saüet ar hé bé,
* Eit diskoein hé fldelité.
* 33. Ur groéz e zou saüet eüé,
* Él léh mé kollas hé buhé :
* Mar det de Gelhuen beniget,
* Hui e huélou kroéz Morisèd.
* 34. Merhed iouañk, ol cheleuet,
* Skuir doh Morisèd keméret,
* Ha guèl é d’oh kol hou puhé,
* Eit offañsein en Eutru Doué.